Alımjan Xalimov

Xalimov Alımjan (1912-jıl 30-may, Buxara — 1984-jıl 12-iyun) — ózbek-sovet kompozitorı, dirijyor, muzıka oqıtıwshısı. Qaraqalpaqstan ASSRda xızmet kórsetken artist. Ózbekstan SSR xalıq artisti (1957-jıl). Qaraqalpaqstan ASSR xalıq artisti. Berdaq atındaǵı Qaraqalpaqstan ASSR mámleketlik sıylıǵı laureatı (1967-jıl)Sovetskaya ensiklopediya, 1967..

 Ómiri 
Belgili xalıq qosıqshısı ustaz Halim Ibodovtıń balası. 1933-jılda Samarqand muzıka hám xoreografiya institutın, 1958-jılda Tashkent konservatoriyasın tamamlaǵan. G. A. Musheldiń shákirti. 1933-jılda Tashkent teatrında girjekshi bolıp islegen.

1934—1941-jıllarda ol Moskva konservatoriyası qasındaǵı milliy opera studiyasınıń dirijyorlıq hám xor fakultetinde oqıǵan hám bir waqıttıń ózinde professor G. I. Litinskiy klasında kompozitciyanı úyrengen.

1941—1968-jıllarda Tashkent, Ferǵana, Nókis teatrlarında dirijyor, muzıka ustazı, Nókis muzıka -xoreografiya bilim jurtında oqıtıwshı bolıp islegen.

1967—1977-jıllarda Ózbekstan SSR Kompozitorlar awqamı Qaraqalpaqstan bólimi baslıǵı bolıp islegen.

Ol 150 ge jaqın qaraqalpaq xalıq qosıq hám namaların toplaǵan hám jazıp alǵan, olardıń kóbisi «Ózbek xalıq muzıkası» (1959-jıl) baspasınıń 8-tomına kirgizilgen.

 Muzıkalıq shıǵarmaları 
Onıń 40 tan artıq muzıkalı drama hám komediyalar barlıǵı Nókiste saxnalastırılǵan.

Súymegenge súykenbe (1945-jıl; 1956-jıl 2-baspa), Aral qızı (1947-jıll), Ámiwdárya (1948-jıl), Berdaq (1950-jıl; 1958-jıl 2-nashr), Begzad hádiysesi (1952-jıl), Jaylawda toy (1953-jıl), Dos júrekler (1966-jıl), Aqmaq patsha (1968-jıl).

Solistler, xor hám orkestr ushın:

«Qaraqalpaqstan kantata» (1958-jıl), «Partiya haqqında» (1959-jıl)Muzikalnaya ensiklopediya, 1973-1982, «Qırq qız» vokal-simfonik poeması(1958-jıl).

Simfonik orkestr ushın siutalardilya, ózbek xalıq ásbapları orkestri ushın dóretpeler, qaraqalpaq hám ózbek shayırları tekstleri tiykarında jaratılǵan qosıqları: «Nókisten sálem», «Meniń respublikam», «Adamlar baxtı»

Drama teatrı tamashaları ushın muzıkalar jazǵan.

 Derekler 

Kategoriya:Qosıqshılar
Kategoriya:Xalıq awızeki dóretpeleri
Kategoriya:Berdaq atındaǵı Qaraqalpaqstan Respublikası mámleketlik sıylıǵınıń laureatları